चलती मेट्रो में सेल्फी के सॉन्ग मैं खिलाड़ी तू अनाड़ी पर किया जबरदस्त डांस
Main Khiladi Tu Anari; Bollywood actors Akshay Kumar and Emraan Hashmi dance video goes Viral बॉलीवुड एक्टर अक्षय कुमार और इमरान हाशमी इन दिनों अपनी फिल्म सेल्फी का लगातार प्रमोशन कर रहे हैं। हालही में फिल्म का दूसरा ट्रेलर रिलीज हुआ है
बॉलीवुड एक्टर अक्षय कुमार और इमरान हाशमी इन दिनों अपनी फिल्म सेल्फी का लगातार प्रमोशन कर रहे हैं। हालही में फिल्म का दूसरा ट्रेलर रिलीज हुआ है। वहीं गुरुवार को दोनों एक्टर्स ने मुंबई की मेट्रो में सफर कर अपनी फिल्म का प्रमोशन किया है। इस दौरान का एक वीडियो सोशल मीडिया पर सामने आया है। इस वीडियो में दोनों एक्टर्स आम लोगों के बीच मेट्रो में डांस करते हुए दिखाई दे रहे हैं।
'सेल्फी' के सॉन्ग पर किया जबरदस्त डांस
इस वीडियो में अक्षय और इमरान अपनी सिक्योरिटी के साथ मुंबई के एक मेट्रो स्टेशन के अंदर एंट्री करते हुए नजर आ रहे हैं। फिर दोनों ट्रेन के अंदर जाते है। मेट्रो के अंदर बैठे लोग अक्षय और इमरान को अपने बीच देख काफी हैरान हो जाते हैं। इसके बाद दोनों एक्टर फिल्म के गाने 'मैं खिलाड़ी तू अनाड़ी' पर जबरदस्त डांस मूव्स करते हुए नजर आए।
इस वीडियो को फैंस खूब पसंद कर रहे हैं। फिल्म सेल्फी की बात करें तो यह फिल्म 24 फरवरी को सिनेमाघरों में रिलीज होने के लिए तैयार है। फिल्म में अक्षय कुमार और इमरान हाशमी के अलावा नुसरत भरुचा और डायना पेंटी भी मुख्य भूमिका में दिखाई देंगी।